Kronenbourg

Brasseries Kronenbourg er et bryggeri i Strasbourg i Frankrike, etablert i 1664. Bryggeriet er Frankrikes største, og selv om produksjonen ikke lenger foregår i Strasbourg, ligger hovedkontoret i strøket Cronenbourg i byen.

I 1664 var Jérôme Hatt (eller Geronimus Hatt) ferdigutdannet som bryggerimester, og grunnla et bryggeri i sentrum av den frie riksstaden Strasbourg i Det tysk-romerske rike. Bryggeriet ble flyttet til strøket Cronenbourg i 1850 og antok sitt nåværende navn i 1947. I 1952 lanserte man ølmerket «1664», som omgående ble en stor suksess i Frankrike, og begynte å eksportere ølet til nabolandene i 1959. På 2000-tallet blir ølet solgt i over 50 land.

Kronenbourg var eid av Danone inntil 2000, da bryggeriet ble solgt til Scottish & Newcastle. I forbindelse med den delvise overtagelsen av Scottish & Newcastle ble Carlsberg i 2008 eier av Kronenbourg.

Eksterne lenker 
 

Franske bryggerier
Carlsberg
Strasbourg
Etableringer i 1664
4
1660-årene i Frankrike